CELEX: 62013TN0319
Language: da
Date: 2013-06-11 00:00:00
Title: Sag T-319/13: Sag anlagt den 11. juni 2013 — Elmaghraby og El Gazaerly mod Rådet

24.8.2013   
            
            
               DA
            
            
               Den Europæiske Unions Tidende
            
            
               C 245/12
            
         Sag anlagt den 11. juni 2013 — Elmaghraby og El Gazaerly mod Rådet
   (Sag T-319/13)
   2013/C 245/14
   Processprog: engelsk
   
      Parter
   
   
      Sagsøgere: Ahmed Alaeldin Amin Abdelmaksoud Elmaghraby (Cairo, Egypten) og Naglaa Abdallah El Gazaerly (London, Det Forenede Kongerige) (ved D. Pannick, QC, barrister M. Lester og solicitor M. O’Kane)
   
      Sagsøgt: Rådet for Den Europæiske Union
   
      Sagsøgernes påstande
   
   
               —
            
            
               Rådets afgørelse 2013/144/FUSP af 21. marts 2013 om ændring af afgørelse 2011/172/FUSP om restriktive foranstaltninger over for visse personer, enheder og organer på baggrund af situationen i Egypten (EUT L 82, s. 54) annulleres, for så vidt som den vedrører sagsøgerne.
            
         
               —
            
            
               Påstandene om, at sagsøgerne hver især er ansvarlige for den uretmæssige tilegnelse af statsmidler og genstand for efterforskning i Egypten, slettes.
            
         
               —
            
            
               Rådet tilpligtes at betale sagsøgernes omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført fem anbringender.
   
               1)
            
            
               Med det første anbringende har sagsøgerne gjort gældende, at Rådet har undladt at give en fyldestgørende og tilstrækkelig begrundelse for at lade sagsøgerne være omfattet af 2013-foranstaltningerne.
            
         
               2)
            
            
               Med det andet anbringende har sagsøgerne gjort gældende, at Rådet begik et åbenbart fejlskøn ved at vurdere, at kriterierne for opførelse på listen var opfyldt for nogen af sagsøgerne, for så vidt som der er ikke noget retligt eller faktuelt grundlag for deres opførelse.
            
         
               3)
            
            
               Med det tredje anbringende har sagsøgerne gjort gældende, at Rådet har tilsidesat dets databeskyttelsesforpligtelser i henhold til databeskyttelsesforordning (EF) nr. 45/2001 (1) og databeskyttelsesdirektiv 95/46/EF (2).
            
         
               4)
            
            
               Med det fjerde anbringende har sagsøgerne gjort gældende, at Rådet har undladt at sikre sagsøgernes ret til forsvar og til en effektiv domstolsprøvelse.
            
         
               5)
            
            
               Med det femte anbringende har sagsøgerne gjort gældende, at Rådet ubegrundet og uforholdsmæssigt har tilsidesat sagsøgernes grundlæggende rettigheder, herunder deres ret til beskyttelse af deres ejendom, virksomhed og omdømme.
            
         
      (1)  Europa-Parlamentets og Rådets forordning (EF) nr. 45/2001 af 18.12.2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger.
   
      (2)  Europa-Parlamentet og Rådets direktiv 95/46/EF af 24.10.1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger.